钦定古今图书集成/明伦汇编/氏族典/第067卷 > 朱序
## 钦定古今图书集成/明伦汇编/氏族典/第067卷 > 朱序

按《晋书朱序传》，“序字次伦，义阳人也。世为名将，累迁
鹰扬将军。兴宁末，司马勋反，序为征讨都护，以功拜
征卤将军。太和中，迁兖州刺史。宁康初，拜梁州刺史，
镇襄阳。苻坚遣其将来攻，序母韩自登城履行，序累
战破贼，督护李伯护密与贼相应，襄阳遂没。序陷于
苻坚。太元中，苻坚南侵，谢石率众距之，坚众小却，序”
时在其军后，唱云“坚败”，众遂大奔，序乃得归。拜龙骧
将军，转豫州刺史，屯洛阳。又监兖、青二州诸军事，求
镇淮阴，帝许焉。太元十八年卒。